એક તરફ પાકિસ્તાન આતંકવાદના મુદ્દે સમગ્ર વિશ્ર્વ આગળ પોતે પાક. સાફ હોવાનો દાવો કરી રહ્યું છે ત્યારે તેના જ દેશના અગ્રણી અખબાર ધ એક્સપ્રેસ ટ્રિબ્યુનલે પોતાના તંત્રીલેખમાં ચેતવણી આપી છે કે, જો કટ્ટરપંથી અને આતંકી પ્રવૃત્તિઓમાં સંડોવાયેલાં સંગઠનો વિરુદ્ધ કૂણું વલણનો દૃષ્ટિકોણ બદલવામાં નહીં આવે તો પાકિસ્તાનમાં આતંકવાદની નવી ફોજ ઊભી થઈ શકે છે. અખબારે દાવો કર્યો છે કે મુંબઈ હુમલાનો માસ્ટર માઈન્ડ પાકિસ્તાન અને અફઘાનિસ્તાનની વચ્ચે રહે છે. ઓસામા બિન લાદેનનો ઉત્તરાધિકારી અયમન અલ ઝવાહિરી પણ ત્યાં જ રહે છે. સંયુક્ત રાષ્ટ્ર સુરક્ષા પરિષદની આતંકીઓ અંગેની તાજેતરની યાદીને ટાંકી અખબારમાં લખાયું છે કે, આ યાદીમાંના ૧૩૯ આતંકવાદીઓ પાકિસ્તાન સાથે સંકળાયેલા છે.